
ΠΡΟΤΑΣΗ ΨΗΦΙΣΜΑΤΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
σχετικά με την περαιτέρω μεταρρύθμιση των κανόνων για τη φορολόγηση των εταιρειών
(2022/2146(INI))
Το Ευρωπαϊκό Κοινοβούλιο,
–	έχοντας υπόψη την οδηγία 2003/49/ΕΚ του Συμβουλίου, της 3ης Ιουνίου 2003, για την καθιέρωση κοινού συστήματος φορολόγησης των τόκων και των δικαιωμάτων που καταβάλλονται μεταξύ συνδεδεμένων εταιρειών διαφορετικών κρατών μελών (οδηγία για τους τόκους και τα δικαιώματα)[footnoteRef:1], [1:  ΕΕ L 157 της 26.6.2003, σ. 49.] 

–	έχοντας υπόψη την οδηγία 2011/96/ΕΕ του Συμβουλίου, της 30ής Νοεμβρίου 2011, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (οδηγία για τις μητρικές και θυγατρικές εταιρείες)[footnoteRef:2], [2:  ΕΕ L 345 της 29.12.2011, σ. 8.] 

–	έχοντας υπόψη την οδηγία (ΕΕ) 2016/1164 του Συμβουλίου, της 12ης Ιουλίου 2016, για τη θέσπιση κανόνων κατά πρακτικών φοροαποφυγής που έχουν άμεση επίπτωση στη λειτουργία της εσωτερικής αγοράς (οδηγία για την φοροαποφυγή Ι ή οδηγία ATAD I)[footnoteRef:3] και την οδηγία (ΕΕ) 2017/952 του Συμβουλίου της 29ης Μαΐου 2017 για την τροποποίηση της οδηγίας (ΕΕ) 2016/1164 όσον αφορά τις ασυμφωνίες στη μεταχείριση υβριδικών μέσων με τρίτες χώρες (οδηγία ATAD ΙI)[footnoteRef:4], [3:  ΕΕ L 193 της 19.7.2016, σ. 1.]  [4:  ΕΕ L 144 της 7.6.2017, σ. 1.] 

–	έχοντας υπόψη την οδηγία 2011/16/ΕΕ του Συμβουλίου, της 15ης Φεβρουαρίου 2011, σχετικά με τη διοικητική συνεργασία στον τομέα της φορολογίας και την κατάργηση της οδηγίας 77/799/ΕΟΚ (οδηγία σχετικά με τη διοικητική συνεργασία στον τομέα της φορολογίας ή DAC 1)[footnoteRef:5], την οδηγία 2014/107/ΕΕ του Συμβουλίου, της 9ης Δεκεμβρίου 2014, για την τροποποίηση της οδηγίας 2011/16/ΕΕ όσον αφορά την υποχρεωτική αυτόματη ανταλλαγή πληροφοριών στον φορολογικό τομέα (DAC 2)[footnoteRef:6], την οδηγία (ΕΕ) 2015/2376 του Συμβουλίου, της 8ης Δεκεμβρίου 2015, για την τροποποίηση της οδηγίας 2011/16/ΕΕ όσον αφορά την υποχρεωτική αυτόματη ανταλλαγή πληροφοριών στον φορολογικό τομέα (DAC 3)[footnoteRef:7], την οδηγία (ΕΕ) 2016/881 του Συμβουλίου, της 25ης Μαΐου 2016, για την τροποποίηση της οδηγίας 2011/16/ΕΕ όσον αφορά την υποχρεωτική αυτόματη ανταλλαγή πληροφοριών στον τομέα της φορολογίας (DAC 4)[footnoteRef:8], την οδηγία (ΕΕ) 2016/2258 του Συμβουλίου, της 6ης Δεκεμβρίου 2016, για την τροποποίηση της οδηγίας 2011/16/ΕΕ όσον αφορά την πρόσβαση των φορολογικών αρχών σε πληροφορίες για την καταπολέμηση της νομιμοποίησης εσόδων από παράνομες δραστηριότητες (DAC 5)[footnoteRef:9], την οδηγία (ΕΕ) 2018/822 του Συμβουλίου, της 25ης Μαΐου 2018, για την τροποποίηση της οδηγίας 2011/16/ΕΕ όσον αφορά την υποχρεωτική αυτόματη ανταλλαγή πληροφοριών στον φορολογικό τομέα σχετικά με δηλωτέες διασυνοριακές ρυθμίσεις (DAC 6)[footnoteRef:10] και την οδηγία (ΕΕ) 2021/514 του Συμβουλίου, της 22ης Μαρτίου 2021, για την τροποποίηση της οδηγίας 2011/16/ΕΕ σχετικά με τη διοικητική συνεργασία στον τομέα της φορολογίας (DAC 7)[footnoteRef:11], [5:  ΕΕ L 64 της 11.3.2011, σ. 1.]  [6:  ΕΕ L 359 της 16.12.2014, σ. 1.]  [7:  ΕΕ L 332 της 18.12.2015, σ. 1.]  [8:  ΕΕ L 146 της 3.6.2016, σ. 8.]  [9:  ΕΕ L 342 της 16.12.2016, σ. 1.]  [10:  ΕΕ L 139 της 5.6.2018, σ. 1.]  [11:  ΕΕ L 104 της 25.3.2021, σ. 1.] 

–	έχοντας υπόψη την οδηγία (ΕΕ) 2017/1852 του Συμβουλίου, της 10ης Οκτωβρίου 2017, για τους μηχανισμούς επίλυσης φορολογικών διαφορών στην Ευρωπαϊκή Ένωση (οδηγία για την επίλυση διαφορών στην ΕΕ)[footnoteRef:12], [12:  ΕΕ L 265 της 14.10.2017, σ. 1.] 

–	έχοντας υπόψη την οδηγία (ΕΕ) 2021/2101 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2014, για την τροποποίηση της οδηγίας 2013/34/ΕΕ όσον αφορά τη δημοσιοποίηση στοιχείων φορολογίας εισοδήματος από ορισμένες επιχειρήσεις και υποκαταστήματα (οδηγία σχετικά με τη δημόσια υποβολή εκθέσεων ανά χώρα)[footnoteRef:13], [13:  ΕΕ L 429 της 1.12.2021, σ. 1.] 

–	έχοντας υπόψη την οδηγία (ΕΕ) 2022/2523 του Συμβουλίου, της 14ης Δεκεμβρίου 2022, σχετικά με την εξασφάλιση παγκόσμιου ελάχιστου επιπέδου φορολογίας των ομίλων πολυεθνικών επιχειρήσεων και των εγχώριων ομίλων μεγάλης κλίμακας στην Ένωση (οδηγία σχετικά με τον δεύτερο πυλώνα)[footnoteRef:14], [14:  ΕΕ L 328 της 22.12.2022, σ. 1.] 

–	έχοντας υπόψη τις προτάσεις της Επιτροπής που αναμένεται να εγκριθούν, ιδίως σχετικά με την κοινή βάση φορολογίας εταιρειών (COM(2016)0685), την κοινή ενοποιημένη βάση φορολογίας εταιρειών (COM(2016)0683) και τη δέσμη μέτρων για τη φορολόγηση της ψηφιακής οικονομίας (COM(2018)0147 και COM(2018)0148), καθώς και τις θέσεις του Κοινοβουλίου σχετικά με τις προτάσεις αυτές,
–	έχοντας υπόψη την ανακοίνωση της Επιτροπής, της 15ης Ιουλίου 2020, με τίτλο «Σχέδιο δράσης για δίκαιη και απλή φορολόγηση που στηρίζει τη στρατηγική ανάκαμψης» (COM(2020)0312),
–	έχοντας υπόψη την ανακοίνωση της Επιτροπής, της 18ης Μαΐου 2021, με τίτλο «Φορολογία των επιχειρήσεων για τον 21ο αιώνα» (COM(2021)0251),
–	έχοντας υπόψη την πρόταση της Επιτροπής, της 22ας Δεκεμβρίου 2021, σχετικά με την οδηγία του Συμβουλίου που αφορά την εξασφάλιση παγκόσμιου ελάχιστου επιπέδου φορολογίας των πολυεθνικών ομίλων στην Ένωση (COM(2021)0823), καθώς και τη θέση του Κοινοβουλίου σχετικά με την πρόταση αυτή[footnoteRef:15], [15:  ΕΕ C 479 της 16.12.2022, σ. 89.] 

–	έχοντας υπόψη τα συμπεράσματα του Συμβουλίου Οικονομικών και Δημοσιονομικών Θεμάτων της 6ης Δεκεμβρίου 2022,
–	έχοντας υπόψη τη μελέτη της Επιτροπής, του Ιανουαρίου 2022, με τίτλο «Tax compliance costs for SMEs – An update and a complement: final report» (Κόστος φορολογικής συμμόρφωσης για τις ΜΜΕ – Επικαιροποίηση και συμπλήρωμα: τελική έκθεση),
–	έχοντας υπόψη την έκθεση σχετικά με το τελικό αποτέλεσμα της Διάσκεψης για το Μέλλον της Ευρώπης, και το ψήφισμα του Ευρωπαϊκού Κοινοβουλίου, της 4ης Μαΐου 2022, σχετικά με τη συνέχεια της Διάσκεψης για το Μέλλον της Ευρώπης[footnoteRef:16], [16:  Κείμενα που εγκρίθηκαν, P9_TA(2022)0141.] 

–	έχοντας υπόψη την πρόταση της Επιτροπής, της 11ης Μαΐου 2022, για οδηγία του Συμβουλίου σχετικά με τη θέσπιση κανόνων για έκπτωση φόρου για τη μείωση της στρέβλωσης που προκαλείται από την ευνοϊκή μεταχείριση του χρέους έναντι του μετοχικού κεφαλαίου και για τον περιορισμό της δυνατότητας έκπτωσης τόκων για σκοπούς φόρου εισοδήματος εταιρειών (COM(2022)0216), 
–	έχοντας υπόψη την πρόσκληση υποβολής αποδεικτικών στοιχείων για εκτίμηση επιπτώσεων της Επιτροπής της 13ης Οκτωβρίου 2022, σχετικά με την πρόταση οδηγίας του Συμβουλίου για τις επιχειρήσεις στην Ευρώπη: πλαίσιο για τη φορολογία εισοδήματος (BEFIT),
–	έχοντας υπόψη την ομιλία της Προέδρου της Επιτροπής, Ursula von der Leyen, στην ολομέλεια του Ευρωπαϊκού Κοινοβουλίου, στις 19 Οκτωβρίου 2022, σχετικά με τις προετοιμασίες της συνόδου του Ευρωπαϊκού Συμβουλίου στις 20-21 Οκτωβρίου 2022,
–	έχοντας υπόψη την ανακοίνωση της Επιτροπής, της 16ης Μαρτίου 2023, με τίτλο «Μακροπρόθεσμη ανταγωνιστικότητα της ΕΕ: προοπτικές μετά το 2030» (COM(2023)0168),
–	έχοντας υπόψη τα συμπεράσματα του Ευρωπαϊκού Συμβουλίου της 23ης Μαρτίου 2023,
–	έχοντας υπόψη το ψήφισμά του της 7ης Οκτωβρίου 2021 σχετικά με τη μεταρρύθμιση της πολιτικής της ΕΕ για τις επιζήμιες φορολογικές πρακτικές (συμπεριλαμβανομένης της μεταρρύθμισης της Ομάδας «Κώδικας δεοντολογίας»)[footnoteRef:17], [17:  ΕΕ C 132 της 24.3.2022, σ. 167.] 

–	έχοντας υπόψη το ψήφισμά του της 15ης Φεβρουαρίου 2022 σχετικά με τον αντίκτυπο των εθνικών φορολογικών μεταρρυθμίσεων στην οικονομία της ΕΕ[footnoteRef:18], [18:  ΕΕ C 342 της 6.9.2022, σ. 14.] 

–	έχοντας υπόψη το ψήφισμά του της 10ης Μαρτίου 2022 με συστάσεις προς την Επιτροπή σχετικά με τη δίκαιη και απλή φορολόγηση για τη στήριξη της στρατηγικής ανάκαμψης (συνέχεια που δίδεται από το ΕΚ στο σχέδιο δράσης της Επιτροπής του Ιουλίου και στις 25 πρωτοβουλίες της στον τομέα του ΦΠΑ, των επιχειρήσεων και της ατομικής φορολόγησης)[footnoteRef:19], [19:  ΕΕ C 347 της 9.9.2022, σ. 211.] 

–	έχοντας υπόψη το ψήφισμά του της 4ης Οκτωβρίου 2022 σχετικά με τον αντίκτυπο των νέων τεχνολογιών στη φορολογία: κρυπτονομίσματα και blockchain[footnoteRef:20], [20:  ΕΕ C 132 της 14.4.2023, σ. 15.] 

–	έχοντας υπόψη το σχέδιο δράσης του Οργανισμού Οικονομικής Συνεργασίας και Ανάπτυξης (ΟΟΣΑ) της 19ης Ιουλίου 2013 για τη διάβρωση της βάσης και τη μετατόπιση των κερδών (BEPS),
–	έχοντας υπόψη τις τελικές εκθέσεις των ΟΟΣΑ/G20 για την BEPS του Οκτωβρίου 2015,
–	έχοντας υπόψη τη δήλωση του πλαισίου χωρίς αποκλεισμούς των ΟΟΣΑ/G20 για την BEPS, της 8ης Οκτωβρίου 2021, με τίτλο «Λύση δύο πυλώνων για την αντιμετώπιση των φορολογικών προκλήσεων που προκύπτουν από την ψηφιοποίηση της οικονομίας», την οποία προσυπέγραψαν και με την οποία συμφώνησαν 138 από τα 141 μέλη στις 16 Δεκεμβρίου 2022,
–	έχοντας υπόψη τις εκθέσεις σχετικά με τα σχέδια του πρώτου και του δεύτερου πυλώνα που εγκρίθηκαν από το πλαίσιο χωρίς αποκλεισμούς των ΟΟΣΑ/G20 στις 14 Οκτωβρίου 2020, καθώς και τα αποτελέσματα της οικονομικής ανάλυσης και της εκτίμησης επιπτώσεων του ΟΟΣΑ, της 12ης Οκτωβρίου 2020, με τίτλο «Tax Challenges Aseing from Digitalisation – Economic Impact Assessment» (Φορολογικές προκλήσεις που προκύπτουν από την ψηφιοποίηση – Εκτίμηση οικονομικών επιπτώσεων),
–	έχοντας υπόψη τους πρότυπους κανόνες του δεύτερου πυλώνα του πλαισίου χωρίς αποκλεισμούς των ΟΟΣΑ/G20 για την BEPS, της 20ής Δεκεμβρίου 2021, για την εγχώρια εφαρμογή παγκόσμιου ελάχιστου φόρου 15 %,
–	έχοντας υπόψη τις διατάξεις 117-169 του δημόσιου δικαίου των Ηνωμένων Πολιτειών της 16ης Αυγούστου 2022, γνωστές ως νόμος για τη μείωση του πληθωρισμού,
–	έχοντας υπόψη το άρθρο 54 του Κανονισμού του,
–	έχοντας υπόψη την επιστολή της Επιτροπής Προϋπολογισμών,
–	έχοντας υπόψη την έκθεση της Επιτροπής Οικονομικής και Νομισματικής Πολιτικής (A9‑0000/2023),
Α.	λαμβάνοντας υπόψη ότι τα κράτη μέλη είναι ελεύθερα να αποφασίζουν για την οικονομική τους πολιτική και ιδίως τη φορολογική τους πολιτική εντός των ορίων των Συνθηκών της ΕΕ· λαμβάνοντας υπόψη ότι, παρόλο που η φορολογική πολιτική παραμένει σε μεγάλο βαθμό αρμοδιότητα των κρατών μελών, η ενιαία αγορά απαιτεί συντονισμό κατά τον καθορισμό της φορολογικής πολιτικής προκειμένου να προωθηθεί η ολοκλήρωση της ενιαίας αγοράς·
Β.	λαμβάνοντας υπόψη ότι οι ευρωπαϊκές εταιρείες αντιμετωπίζουν ισχυρές αντιξοότητες ως αποτέλεσμα της τρέχουσας δυσμενούς οικονομικής και κοινωνικής κατάστασης·
Γ.	λαμβάνοντας υπόψη ότι με το σχέδιο δράσης BEPS επιτεύχθηκε παγκόσμια συναίνεση σε πολλά ζητήματα σχετικά με την καταπολέμηση του επιθετικού φορολογικού σχεδιασμού·
Δ.	λαμβάνοντας υπόψη ότι η ΕΕ έδωσε το παράδειγμα με τη μεταφορά διεθνών συμφωνιών σε μεγάλο αριθμό φορολογικών οδηγιών που βελτιώνουν τον συντονισμό και τον αγώνα της ΕΕ κατά του επιθετικού φορολογικού σχεδιασμού·
Ε.	λαμβάνοντας υπόψη ότι, στις 16 Δεκεμβρίου 2022, 138 κράτη, συμπεριλαμβανομένων όλων των κρατών μελών της ΕΕ, είχαν συμφωνήσει επί της μεταρρύθμισης του διεθνούς φορολογικού συστήματος μέσω μιας λύσης δύο πυλώνων·
ΣΤ.	λαμβάνοντας υπόψη ότι ο κατακερματισμός της φορολογικής πολιτικής δημιουργεί διάφορα εμπόδια για τους πολίτες και τις επιχειρήσεις στην ενιαία αγορά, ιδίως για τις μικρές και μεσαίες επιχειρήσεις (ΜΜΕ)· λαμβάνοντας υπόψη ότι τα εμπόδια αυτά αποθαρρύνουν τη διασυνοριακή οικονομική δραστηριότητα και μπορούν να στρεβλώσουν την ενιαία αγορά·
Ζ.	λαμβάνοντας υπόψη ότι η ευνοϊκή μεταχείριση του χρέους έναντι του μετοχικού κεφαλαίου στο πλαίσιο της φορολόγησης των εταιρειών επιτρέπει γενναιόδωρες φορολογικές εκπτώσεις επί των πληρωμών τόκων· λαμβάνοντας υπόψη ότι το κόστος της χρηματοδότησης μετοχικού κεφαλαίου δεν μπορεί να αποτελέσει αντικείμενο παρόμοιων εκπτώσεων·
1.	υπενθυμίζει ότι η συνεργασία των κρατών μελών της ΕΕ στον τομέα της φορολόγησης των εταιρειών δεν αποτελεί αυτοσκοπό, αλλά εργαλείο για την ολοκλήρωση, τη βελτίωση και την περαιτέρω ανάπτυξη της ενιαίας αγοράς·
2.	χαιρετίζει τα συμπεράσματα του Ευρωπαϊκού Συμβουλίου, της 23ης Μαρτίου 2023, στα οποία ζητείται η απλούστευση του γενικού ρυθμιστικού περιβάλλοντος και η μείωση του διοικητικού φόρτου, καθώς και την ανακοίνωση της Επιτροπής, της 16ης Μαρτίου 2023, στην οποία υπογραμμίζεται ότι το φορολογικό πλαίσιο της ΕΕ συμβάλλει καθοριστικά στη στήριξη της ανάπτυξης και των ιδιωτικών επενδύσεων, ιδίως με την άρση των φορολογικών φραγμών στις διασυνοριακές επενδύσεις·
3.	υπογραμμίζει ότι είναι εξαιρετικά σημαντικό να καταπολεμηθεί η επιθετική μετατόπιση των κερδών, με παράλληλη προώθηση της φορολογικής δικαιοσύνης, της διαφάνειας και της βεβαιότητας, και με ταυτόχρονη διατήρηση των φόρων σε επίπεδα που στηρίζουν τη βιώσιμη οικονομική ανάπτυξη·
4.	σημειώνει τις πολυάριθμες φορολογικές οδηγίες από το 2011 που έχουν οδηγήσει σε δικαιότερη, απλούστερη και αποτελεσματικότερη φορολόγηση των εταιρειών στην ΕΕ, καθώς και σε μεγάλο αριθμό υποχρεώσεων φορολογικής συμμόρφωσης για τις εταιρείες εντός της ΕΕ[footnoteRef:21]· [21:  Βλ. ιδίως τις οδηγίες κατά της φοροαποφυγής (ATAD I και ATAD II), τις τροποποιήσεις της οδηγίας σχετικά με τη διοικητική συνεργασία στον τομέα της φορολογίας (DAC 1 έως DAC 7), την αναθεώρηση της οδηγίας για τις μητρικές και τις θυγατρικές εταιρείες, την οδηγία της ΕΕ για την επίλυση διαφορών, την οδηγία σχετικά με τη δημόσια υποβολή εκθέσεων ανά χώρα ή την οδηγία για τον δεύτερο πυλώνα. ] 

5.	εκφράζει τη λύπη του για το γεγονός ότι τα κράτη μέλη έχουν μεταφέρει και έχουν εφαρμόσει τις φορολογικές οδηγίες με αποκλίνοντα τρόπο, υπονομεύοντας την εύρυθμη λειτουργία της ενιαίας αγοράς και οδηγώντας σε αναντιστοιχία των φορολογικών βάσεων, σε μεγαλύτερη γραφειοκρατία και υψηλότερο κόστος συμμόρφωσης·
Μείωση της επιβάρυνσης που συνεπάγεται η συμμόρφωση για τις εταιρείες της ΕΕ
6.	σημειώνει ότι το κόστος φορολογικής συμμόρφωσης για τις μεγάλες πολυεθνικές επιχειρήσεις εκτιμάται περίπου στο 2 % των φόρων που καταβάλλουν, ενώ για τις ΜΜΕ το αντίστοιχο ποσοστό εκτιμάται περίπου στο 30 %· υπενθυμίζει ότι οι ευρωπαϊκές εταιρείες, και ιδίως οι ΜΜΕ, είναι οι κύριοι παράγοντες ενίσχυσης της οικονομικής ανάπτυξης και της δημιουργίας θέσεων εργασίας·
7.	καλεί την Επιτροπή να παρουσιάσει μια συνολική αξιολόγηση των δράσεων που έχουν αναληφθεί για τη φορολόγηση των εταιρειών από το 2011 και να προβεί σε άμεση ελάφρυνση της επιβάρυνσης για τις επιχειρήσεις, επικαλούμενη ένα ρυθμιστικό μορατόριουμ και καθυστερώντας τις φορολογικές πράξεις που θα αύξαναν άσκοπα το κόστος για τις επιχειρήσεις που βρίσκονται ήδη υπό πίεση· καλεί την Επιτροπή να διενεργεί ελέγχους της ανταγωνιστικότητας για τις νέες νομοθετικές προτάσεις στον τομέα της φορολογίας, όπως ζήτησε το Ευρωπαϊκό Συμβούλιο στις 22 Μαρτίου 2023 για όλες τις νέες προτάσεις·
8.	εκφράζει την ικανοποίησή του για την πρόταση της Διάσκεψης για το Μέλλον της Ευρώπης, της 9ης Μαΐου 2022, για διενέργεια ελέγχου της ανταγωνιστικότητας με σκοπό την ανάλυση του αντικτύπου, μεταξύ άλλων, της νέας φορολογικής νομοθεσίας στις εταιρείες και το επιχειρηματικό τους περιβάλλον· αναμένει με ανυπομονησία την εφαρμογή της ανακοίνωσης της Προέδρου της Επιτροπής Ursula von der Leyen, της 19ης Οκτωβρίου 2022, σχετικά με τη θέσπιση τυποποιημένου ελέγχου της ανταγωνιστικότητας στον κανονισμό της ΕΕ·
9.	σημειώνει την επανεκκίνηση της συζήτησης περί φορολογικών κινήτρων μετά τον νόμο των ΗΠΑ για τη μείωση του πληθωρισμού· καλεί την Επιτροπή να επιτρέψει τον πειραματισμό με πιστώσεις φόρου· επιμένει, ωστόσο, ότι όλες οι αποφάσεις πρέπει να λαμβάνονται με συντονισμένο τρόπο, προκειμένου να διαφυλάσσεται η λειτουργία της ενιαίας αγοράς·
10.	καλεί τα κράτη μέλη να εφαρμόσουν πολιτικές πλήρους κάλυψης των δαπανών για επενδύσεις κεφαλαίου και να προσδώσουν μόνιμο χαρακτήρα στις διατάξεις περί εκπτώσεων για αποσβέσεις, ώστε να βελτιωθούν οι πραγματικές επενδύσεις και να ενισχυθεί η ανταγωνιστικότητα της Ευρώπης·
11.	καλεί τα κράτη μέλη, υπό το πρίσμα των υψηλών ποσοστών πληθωρισμού, να χρησιμοποιούν απευθείας τα πρόσθετα έσοδα που προέρχονται από τις υψηλότερες τιμές ενέργειας για να ελαφρύνουν την επιβάρυνση των επιχειρήσεων, ιδίως των ΜΜΕ·
Η συμφωνία για τον δεύτερο πυλώνα
12.	σημειώνει τη λύση δύο πυλώνων που επιτεύχθηκε στο πλαίσιο χωρίς αποκλεισμούς των ΟΟΣΑ/G20 σχετικά με την κατανομή των φορολογικών δικαιωμάτων και την εφαρμογή ελάχιστου πραγματικού φορολογικού συντελεστή ύψους 15 % επί των παγκόσμιων κερδών των πολυεθνικών επιχειρήσεων·
13.	παρατηρεί ότι οι εταιρείες, εκτός από την αντιμετώπιση ενός ασταθούς επιχειρηματικού περιβάλλοντος και ενός αυξανόμενου αριθμού φορολογικών οδηγιών της ΕΕ, εστιάζουν τους χρηματοοικονομικούς και ανθρώπινους πόρους τους στην εφαρμογή των κανόνων του δεύτερου πυλώνα· καλεί την Επιτροπή να δώσει στις εταιρείες το περιθώριο και αρκετό χρόνο για να προετοιμαστούν για τους πιθανούς νέους κανόνες του BEFIT·
Προς ένα απλουστευμένο καθεστώς φορολογίας των εταιρειών
14.	καλεί την Επιτροπή να καθοδηγήσει όλα τα κράτη μέλη προς ένα απλουστευμένο φορολογικό σύστημα για να μειωθεί ο διοικητικός φόρτος για τις επιχειρήσεις, ιδίως τις ΜΜΕ· αναγνωρίζει ότι η απλούστευση των διαδικασιών επιστροφής, των εκπτώσεων και των δικαστικών διαφορών αποτελούν άλλες λύσεις για τη μείωση του διοικητικού φόρτου, ιδίως για τις ΜΜΕ·
15.	υπενθυμίζει ότι η απλούστευση της πολυπλοκότητας του νομικού πλαισίου για τα συστήματα φορολογίας των εταιρειών συμβάλλει στην προσέλκυση άμεσων ξένων επενδύσεων και μειώνει τον κίνδυνο μετεγκατάστασης των εταιρειών σε τρίτες χώρες·
16.	εκφράζει την ικανοποίησή του για το σχέδιο της Επιτροπής να επεξεργαστεί πρόταση του BEFIT, η οποία αναμένεται το τρίτο τρίμηνο του 2023, με σκοπό τον σχεδιασμό ενός νέου και ενιαίου εγχειριδίου κανόνων της ΕΕ για τη φορολογία των εταιρειών, με βάση έναν δίκαιο, ολοκληρωμένο και αποτελεσματικό τύπο επιμερισμού και μια κοινή φορολογική βάση για τη φορολογία εισοδήματος των επιχειρήσεων, που θα παρέχει σαφήνεια και προβλεψιμότητα για τις εταιρείες·
17.	επαναλαμβάνει την εκτίμησή του ότι η πρωτοβουλία BEFIT θα πρέπει να υποστηρίζεται από την πολιτική διαδικασία για την οικοδόμηση πολιτικής στήριξης της αλλαγής και ότι η πρωτοβουλία θα πρέπει να συνοδεύεται από ενδελεχή εκτίμηση επιπτώσεων·
18.	σημειώνει τους στόχους του BEFIT, όπως εξετάζονται στην πρόσκληση υποβολής αποδεικτικών στοιχείων για εκτίμηση επιπτώσεων της Επιτροπής, οι οποίοι συνίστανται στην αύξηση της ανθεκτικότητας των επιχειρήσεων μέσω της μείωσης της πολυπλοκότητας των φορολογικών κανόνων και του κόστους συμμόρφωσης που αντιμετωπίζουν οι επιχειρήσεις της ΕΕ με διασυνοριακές δραστηριότητες, στην άρση των εμποδίων στις διασυνοριακές επενδύσεις και στην μετατροπή της ενιαίας αγοράς σε ελκυστικότερο τόπο για διεθνείς επενδύσεις, στη δημιουργία ενός περιβάλλοντος που να ευνοεί τη δίκαιη και βιώσιμη ανάπτυξη, ανοίγοντας τον δρόμο προς τη διοικητική απλούστευση, και στην εξασφάλιση βιώσιμων φορολογικών εσόδων, κάτι που είναι ιδιαίτερα σημαντικό υπό τις σημερινές δυσμενείς οικονομικές συνθήκες·
19.	υπογραμμίζει την ιδέα για υπηρεσία μίας στάσης που θα επιτρέπει την υποβολή ενοποιημένης φορολογικής δήλωσης· καλεί την Επιτροπή να θεσπίσει υπηρεσία μίας στάσης για την εφαρμογή των κανόνων BEFIT σε δοκιμαστική φάση και να την ενσωματώσει ως μόνιμο χαρακτηριστικό του BEFIT, εάν η δοκιμαστική φάση είναι επιτυχής·
20.	σημειώνει την πρόταση της Επιτροπής, της 11ης Μαΐου 2022, για την αντιμετώπιση της στρέβλωσης που προκαλείται από την ευνοϊκή μεταχείριση του χρέους έναντι του μετοχικού κεφαλαίου· εκφράζει τη λύπη του για την απόφαση του Συμβουλίου, της 6ης Δεκεμβρίου 2022, να αναστείλει την εξέταση της πρότασης· καλεί το Συμβούλιο να επανεκκινήσει τις διαπραγματεύσεις για την πρόταση αυτή·
21.	επισημαίνει ότι τα φορολογικά κίνητρα που εφαρμόζονται με δημοσιονομικά υπεύθυνο τρόπο για την ιδιωτική έρευνα και ανάπτυξη (π.χ. μέσω πιστώσεων φόρου, αυξημένων εκπτώσεων ή προσαρμοσμένων χρονοδιαγραμμάτων απόσβεσης) μπορούν να συμβάλουν στην αύξηση των συνολικών δαπανών μιας οικονομίας για την έρευνα και την ανάπτυξη, η οποία συχνά συνοδεύεται από θετικές εξωτερικές επιδράσεις· υπενθυμίζει ότι οι εταιρικές δαπάνες για την έρευνα και την ανάπτυξη ανήλθαν στο 1,5 % του ΑΕΠ της ΕΕ το 2020, σε σύγκριση με το 2,6 % στις ΗΠΑ και την Ιαπωνία, σύμφωνα με την έκθεση της Ευρωπαϊκής Τράπεζας Επενδύσεων του 2022/2023 για τις επενδύσεις· καλεί την Επιτροπή να υποβάλει αξιολόγηση των φορολογικών κινήτρων για την ιδιωτική έρευνα και ανάπτυξη·
°
°	°
22.	αναθέτει στην Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.

Η πανδημία COVID-19, την οποία ακολούθησε η ρωσική επίθεση κατά της Ουκρανίας, άσκησε τεράστια πίεση στις ευρωπαϊκές επιχειρήσεις με τη μορφή υψηλού πληθωρισμού, παρενεργειών από τα περιοριστικά μέτρα, προβλημάτων στην αλυσίδα εφοδιασμού και έλλειψης πρώτων υλών. Τα εμπόδια αυτά συνιστούν πρόσθετη επιβάρυνση για τον ιδιωτικό τομέα της ΕΕ, ο οποίος ήταν ήδη αντιμέτωπος με το υψηλό κόστος συμμόρφωσης λόγω προηγούμενων φορολογικών νομοθεσιών της ΕΕ.
Οι επιπτώσεις αυτών των δύο κρίσεων ήταν ιδιαίτερα επιζήμιες για τις ευρωπαϊκές ΜΜΕ, ενώ σχεδόν το σύνολο των επιχειρήσεων του μη χρηματοπιστωτικού επιχειρηματικού τομέα της Ευρωπαϊκής Ένωσης (ΕΕ-28) (99,8 %) και τα δύο τρίτα της συνολικής απασχόλησης στην ΕΕ-28 (66,6 %) βρίσκονται σε ανταγωνιστικό μειονέκτημα λόγω του υψηλότερου κόστους συμμόρφωσης σε σύγκριση με τις πολυεθνικές επιχειρήσεις και της ευνοϊκής μεταχείρισης του χρέους έναντι του μετοχικού κεφαλαίου.
Για τη στήριξη της ανταγωνιστικότητας των ευρωπαϊκών επιχειρήσεων, ιδίως των ΜΜΕ, η εισηγήτρια είναι της γνώμης ότι:
	Η κανονιστική επιβάρυνση για τις ευρωπαϊκές επιχειρήσεις θα πρέπει να ελαφρυνθεί άμεσα με την επιβολή ρυθμιστικού μορατόριουμ και την εκτίμηση των επιπτώσεων προηγούμενων δράσεων που αφορούσαν τη φορολόγηση των εταιρειών, πριν από την υποβολή νέων νομοθετικών προτάσεων. Είναι σημαντικό να ληφθεί υπόψη ο «έλεγχος της ανταγωνιστικότητας», όπως προτάθηκε από την ολομέλεια της Διάσκεψης για το Μέλλον της Ευρώπης και ακολουθήθηκε από την Πρόεδρο της Επιτροπής και το Ευρωπαϊκό Συμβούλιο. Τα πρόσθετα φορολογικά έσοδα από τις αυξημένες τιμές ενέργειας θα μπορούσαν να μετριάσουν τις επιπτώσεις των σημερινών υψηλών ποσοστών πληθωρισμού.
	Η χρήση φορολογικών ελαφρύνσεων και άλλων κινήτρων θα πρέπει να εξεταστεί με στόχο τη στήριξη της σημερινής και της μελλοντικής ανταγωνιστικότητας των ευρωπαϊκών επιχειρήσεων. Ωστόσο, η απόφαση για τη θέσπιση παρόμοιων μέτρων στήριξης θα πρέπει να λαμβάνεται με συντονισμένο τρόπο μεταξύ των κρατών μελών, ώστε να μην τίθεται σε κίνδυνο η λειτουργία της ενιαίας αγοράς.
	Το καθοριστικό στοιχείο για τη μείωση του διοικητικού φόρτου για τις ευρωπαϊκές επιχειρήσεις, ιδίως τις ΜΜΕ, είναι η μετάβαση σε ένα απλουστευμένο φορολογικό καθεστώς. Η Επιτροπή θα πρέπει να καθοδηγήσει τα κράτη μέλη προς την απλούστευση των διαδικασιών επιστροφής, των μειώσεων και των δικαστικών διαφορών. Η μείωση του κανονιστικού φόρτου θα αυξήσει την ανθεκτικότητα των ευρωπαϊκών εταιρειών, θα ενθαρρύνει τις διεθνείς επενδύσεις και θα δημιουργήσει ένα ευνοϊκό περιβάλλον για τη δίκαιη και βιώσιμη ανάπτυξη.
	Υπό το πρίσμα της επικείμενης πρότασης BEFIT και της εφαρμογής των κανόνων του πυλώνα ΙΙ του ΟΟΣΑ, η Επιτροπή θα πρέπει να παρακολουθεί την εφαρμογή αυτών των δεσμών κανονιστικών ρυθμίσεων, ώστε να παράσχει στις ευρωπαϊκές επιχειρήσεις τον αναγκαίο χώρο και χρόνο να προετοιμαστούν για το μεταβαλλόμενο κανονιστικό τοπίο.

